માતા ધૈર્યમૂર્તિ, ક્ષમામૂર્તિ અને કરુણામૂર્તિ છે તો પિતા વાત્સલ્યમૂર્તિ, પ્રેરણામૂર્તિ અને સર્જનમૂર્તિ છે. માબાપ એ તો મનમાં ઘૂંટાતી મીઠાશનું નામ છે, માબાપ તો જીવનમાં વરસતી લાગણીનું નામ છે, માબાપ માત્ર શબ્દકોશના પાનાનો શબ્દ જ નહિ, પણ માબાપ શબ્દ જ મહામંત્ર છે. જીવનમંત્ર છે, ખરુંને! માબાપનો સાચો વારસો પૈસા કે મિલકત નહિ, પણ પ્રામાણિકતા, પવિત્રતા અને સંસ્કાર છે. માતાનો ખોળો સંતાનોને ખાનદાની શીખવે છે તો પિતાનો ખોળો ખુમારી. સાચું જ છે કે જિંદગીમેં અગર કુછ બનના હૈ, કુછ જિતના હો, કુછ હાંસિલ કરના હો તો હંમેશાં અપને દિલકી સુનો, ઔર અગર દિલભી કોઈ જવાબ ન દે તો અપની આંખે બંધ કરકે અપને માબાપ કા નામ લો, ફિર દેખના, હર મુશ્કિલ આસાન હો જાયેગી, હર મંજિલ પાર હો જાયેગી, જીત તુમ્હારી હોગી, સિર્ફ તુમ્હારી.